Antwoorde van 30-09-2019 (vlak 2)
Die deelnemers op vlak 2 het die toets van 30-09-2019 só ingevul:
Die vleis het verrot.
Wat is die woordsoort van "verrot" in bostaande sin?
In 'n sin met 'n voorwerp is die werkwoord oorganklik, byvoorbeeld: Piet het die vleis laat verrot. 'n Mens kan dit vasstel as daar 'n antwoord op die vraag "Wat?" na die werkwoord is. Indien die sin nie 'n voorwerp het nie, is die werkwoord onoorganklik, byvoorbeeld: Die vleis het verrot.
Daar is amptelik begin met die bou van 'n ........ wat Thailand en China met mekaar sal verbind.
hoë spoed spoorverbinding
Samestellende samestellings word vas geskryf en bestaan tipies uit ŉ woordgroep (byvoeglike naamwoord + selfstandige naamwoord) en ŉ selfstandige naamwoord, byvoorbeeld "hoëhakskoen", "hoëspoedspoorverbinding", "konstantesnelheidslasas".
In Suid-Afrika is daar nog baie ........ mense.
Sommige byvoeglike naamwoorde wat net uit een lettergreep bestaan ("arm"), kry nie ŉ "-e" (attributiewe "-e") agteraan nie.
Sien ook die bladsy Attributiewe -e.
Die nuwe toepassing ........ gebruikers met mekaar in verbinding.
bring of stel
Kollokasies is woordkombinasies wat dikwels saam gebruik word, maar nie vaste uitdrukkings is nie, omdat die woorde se afsonderlike betekenis nie verander nie. Voorbeelde van kollokasies is: “in verbinding bring/stel”; “met hart en siel”; “teen wil en dank” en “met raad en daad”.